මෙරටින් තවත් කොරෝනා වෛරස් ආසාදිතයන් 1655ක් වාර්තාවී තිබෙනවා.ඒ අනුව මෙරට සමස්ත ආසාදිතයන් සංඛ්‍යාව දැක්වෙන්නේ 310,494ක් ලෙසටයි.එමෙන්ම අද දිනයේ කොවිඩ් ආසාදිතව ප්‍රතිකාර ලබමින් සිටි තවත් 1,792 දෙනෙකු සුවය ලබා අද දිනයේ රෝහල් වලින් පිටව ගොස් තිබෙනවා.ඒ අනුව මේ දක්වා සුවය ලැබූ සමස්ත ආසාදිතයින් සංඛ්‍යාව දැක්වෙන්නේ 278,910ක් ලෙස ද ඉහල ගියා.එමෙන්ම අද දිනයේ (01) දිනය තුළ කොවිඩ් මරණ 67ක් සෞඛ්‍ය සේවා අධ්‍යක්ෂ ජනරාල්වරයා විසින් තහවුරු කරනු ලැබුවා.ඒ අනුව මෙරට කොවිඩ් ආසාදිත සමස්ත මරණ සංඛ්‍යාව 4508ක් දක්වා ඉහළ ගියා.අද දිනයේ වාර්තාවන මෙම මරණ 67 සෞඛ්‍ය සේවා අධ්‍යක්ෂ ජනරාල්වරයා විසින් ඊයේ දින තහවුරු කරන ලද ඒවා වනවා.ඉන් 36ක් පිරිමි පුද්ගලයන් වන අතර කාන්තාවන් 31ක් වනවා.